PEDICUŢA (Lycopodium clavatum)

Pedicuţa este numită în limbajul popular brădişor, brânca-ursului, brâul-vântului, bunceag, chindicuţă, coada-alor-de-vânt, cornăţel, cornişor, crucea-pământului, netotă, pcelecă, piciorul ​lupului, praful-strigoilor, talpa-ursului, Această plantă, asemă​nătoare muşchiului şi veşnic verde, se târăşte pe solul pădurii cu nişte vrejuri lungi de 1-2 metri, având rădăcini micuţe, fine şi subţiri. Din vrejuri cresc nişte tulpiniţe lungi de 7 – 10 centimetri, moi la pipăit şi ramificate, care seamănă cu iarba-neagră, dar au frunzele mai moi şi mai dese. Când planta are patru ani, formează vara pistiluri gălbui care conţin polen, numit şi făina​ vrăjitoarei. Această făină se întrebuinţează homeopatic, în cazul porţiunilor de piele roase şi rănite.

Pedicuţa este o plantă de leac conţinând radiu. Ea poate fi deosebită uşor de celelalte soiuri de muşchi datorită vrejurilor lungi, asemănătoare unor sfori şi a polenului galben al pistilu​rilor ei. Creşte numai în lizierele pădurilor şi în pădurile înalte dinspre nord, de la o altitudine de 600 metri în sus. După tăierea copacilor (defrişări), planta se usucă şi dispare în cele din urmă de tot, căci îşi pierde puterea de viaţă sub acţiunea di​rectă a soarelui.

În Austria şi Germania, pedicuţa este strict ocrotită de lege. Recomand de aceea ca necesarul de plante să fie procurat din farmacii şi magazine specializate în plante medicinale. Comerţul cu plante medicinale aduce pedicuţa din ţările nordice, aşa încât este garantată o calitate bună.

Pentru reumatici şi bolnavii de artrită, chiar şi atunci când prezintă deja modi​ficări ale formelor articulaţiilor (încheieturilor), precum şi în caz de constipaţie cronică si hemoroizi, recomand cu cea mai mare căldură ceaiul de pedicuţă. Per​soanele care suferă de diaree trebuie să întrebuinţeze însă ceaiul cu multă precauţie, ca să nu le provoace spasme intestinale. Pedicuţa n-are voie să fie fiartă, ci doar opărită cu apă in clocot. Ceaiul se întrebuinţează şi în toate bolile căilor urinare şi ale organelor genitale, la dureri si tumefieri ale testiculelor, la formarea nisipului la rinichi şi la colicile renale. În hepatite, la tumori ale ţesutului conjunctiv al ficatu​lui, chiar dacă sunt deja maligne, pedicuţa este indispensabilă. Ea-1 ajută pe convalescent să se pună repede pe picioare cu forţe depline.
Soţul unei femei mai în vârstă pe care o cunosc a suferit ani de zile de o grea insuficienţă respiratorie în timpul nopţii, tratată ca astm cardiac. Îi era tot mai rău, până ce s-a dus Într-o zi iar la doctor. "Dacă nu Încetaţi lucrul imediat, în opt zile sunteţi un om mort". Medicul l-a trimis să se interneze la spitalul Grieskirchen. Am aflat de la soţia bolnavului că ave a ciroză hepatică în ultimul stadiu. Cu ciroza hepatică merge mână în mână o insuficienţă respiratorie nocturnă. După câtva timp, omul a fost trimis acasă ca fiind pe moarte. La sfatul meu, soţia sa a făcut rost de pedicuţă, care şi-a făcut rapid efectul. Nu consideraţi şi dumneavoastră o minune dacă vă spun că după prima ceaşcă cu ceai de pedicuţă omul a scăpat de sufocaţiile cumplite din timpul nopţii cu care se chinuise ani de-a rândul? 

Dacă ştiţi în cercul dumneavoastră de cunoştinţe un caz de ciroză hepatică, chiar de este fără speranţă, daţi curaj acelui om şi îndreptaţi-1 spre pedicuţa noastră atât de importantă în fitoterapie. Chiar şi oamenii care au boli grave de ficat pot fi redaţi vieţii datorită pedicuţei.


Într-o excursie cu scop didactic pe care am făcut o prin pădure în Austria superioară Cu un mic grup, i-am atras atenţia însoţitorului meu, botanistul dr. Bruno Weinmeister, asupra tămăduitoarei pedicuţe în materie de ciroză hepatică şi cancer la ficat drept care mi-a povestit următoarea întîmplare: Student fiind, a făcut cu câţiva prieteni o excursie în munţi. În drumul spre cabană a găsit printre jnepeni un vrej de pedicuţă pe care şi l-a înfăşurat amuzat în jurul pălăriei. Când au ajuns sus la cabană, unul dintre prieteni a făcut un cârcel la picior, atât de dureros şi de puternic, încât piciorul i s-a sucit din încheietura genunchiului. Degeaba au încercat ceilalţi să-1 ajute. Cabanierul a adus rachiu de drojdie şi piciorul a fost masat cu el fără nici un succes. Deodată, tânărul Weinmeister a avut inspiraţia să-şi ia vrejul de pedicuţă de pe pălărie şi să înfăşoare cu el piciorul, de jos până sus. Piciorul şi-a revenit pe loc la poziţia normală. Dr. Weinmeister s-a gândit că ar fi vorba de o coincidentă. Poate cârcelul ar fi trecut şi fără pedicuţă. În drum spre casă a cules pentru gazda lui, care avea des cârcei la gambă, un pumn de pedicuţă. Aceasta a scăpat-o imediat de cârcei. După ani de zile, dr. Weinmeister i-a relatat unui medic specialist această întâmplare. De la el a aflat că pedicuţa este o plantă care conţine radiu. De atunci au fost vindecaţi mulţi oameni de astfel de crampe musculare cu ajutorul unor perne umplute cu pedicuţă. O cunoştinţă de-a mea a fost internată la spital, nemaiputând urina. Braţul era deja puternic umflat de la umăr la cot. Când a ieşit din spital, starea ei era aceeaşi ca înainte. Din fericire, tocmai aveam nişte pedicuţă în casă, căci soacra mea de 86 de ani suferea deseori de cârcei la gambă. Supoziţia mea că ar putea fi vorba la acea cunoştinţă de un spasm vezical s-a confirmat în momentul în care i-am pus un săculeţ cu pedicuţă uscată în regiunea vezicii urinare şi după două minute a putut urina iarăşi normal. A mai purtat acest săculeţ cu pedicuţă câteva zile în regiunea vezicii; edemele de pe braţe s-au retras treptat.

Eu însămi am suferit ani de zile de hipertensiune arterială. În cele mai multe cazuri ea provine dintr-o hiperfuncţie renală. Deci mi-am pus la un moment dat peste noapte un săculeţ umplut cu pedicuţă în regiunea rinichilor. A doua zi, tensiunea mea arterială scăzuse de la 200 la 165. De atunci, îmi aplic din când în când în zona rinichilor un săculeţ umplut cu pedicuţă proaspătă. În cazul cârceilor la gambă, pedicuţa se pune Într-o bucată de pânză care se leagă în jurul gambei. Se pot face însă şi băi la picioare, iar pentru spasmele vezicale băi de şezut, folosind pedicuţa (a se vedea "Băi de şezut", la "Partea generală", pag. 8). 


După leziuni de pe urma războiului sau a accidentelor rămân adesea cicatrice care provoacă spasme. Un invalid de război avea pe spate o cicatrice În care puteai să bagi mâna de adâncă ce era. Această cicatrice provoca tot mereu spasme dureroase, care aveau drept consecinţă valuri de transpiraţie pe întreg corpul. Durerile se întindeau până la pielea capului. După 30 de ani de grea suferinţă, l-am putut elibera pe acest om de chin prin perne umplute cu pedicuţă şi băi cu pedicuţă.

Făina-vrăjitoarei (polenul de pedicuţă) îi ajută pe cei grav bolnavi care au făcut escare să li se închidă leziunile în timpul cel mai scurt. Făina-vrăjitoarei se presară, dis​tribuind-o cât se poate de fin şi cu multă grijă pe locurile cu răni deschise. De obicei apare o uşurare simţitoare chiar după prima utilizare. (Alte vindecări reuşite cu ajutorul pedicuţei pot fi citite În broşura "Maria Treben's Heilerfolge", apărută la editura Wilhelm Ennsthaler, A-4400 Steyr, Austria.)

Dacă cineva este atât de strâns legat cum sunt eu de plantele de leac şi obţine prin ele succese tot mai multe ce ating aproape miracolul, nu poate să nu se gândească la Creatorul universului, care ne aşterne toate aceste minuni la picioare. Din păcate, mulţi oameni se împiedică de ele fără a le acorda nici o atenţie şi nu simt niciodată atotputernicia Cerului.

MODURI DE FOLOSIRE


Prepararea ceaiului: 1 linguriţă rasă de pedicuţă se opăreşte cu 1/4 litru de apă în clocot, apoi se lasă să stea puţin. Se bea numai 1 ceaşcă pe zi, şi anume dimineaţa pe stomacul gol, 1/2 oră înainte de micul dejun, înghiţitură cu înghiţitură. În caz de ciroză hepatică sau de cancer hepatic, se beau zilnic câte 2 ceşti.


Pernă cu pedicuţă: cu pedicuţă uscată (în funcţie de dimensiunea locului cu spasme sau cârcei se iau 100, 200 sau 300 grame) se umple o pernă, care se pune noaptea peste respectivele porţiuni dureroase. Această pernă îşi menţine eficacitatea timp de cel mult un an.

Baie de şezut: A se vedea "Partea generală", pag. 8.

